CELEX: C2005/217/32
Language: el
Date: 2005-09-03 00:00:00
Title: Απόφαση του Δικαστηρίου (πρώτο τμήμα), της 14ης Ιουλίου 2005, στην υπόθεση C-114/04: Επιτροπή των Ευρωπαϊκών Κοινοτήτων κατά Ομοσπονδιακής Δημοκρατίας της Γερμανίας (Παράβαση κράτους μέλους — Άρθρο 28 ΕΚ — Μέτρα ισοδυνάμου αποτελέσματος — Ανάκληση αδείας κυκλοφορίας στην αγορά φυτοπροστατευτικού προϊόντος αναφοράς — Ανυπαρξία περιόδου μεταφοράς στο εσωτερικό δίκαιο υπέρ των παραλλήλων εισαγωγέων για την εκποίηση των αποθεμάτων τους)

3.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/17
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πρώτο τμήμα)
   της 14ης Ιουλίου 2005
   στην υπόθεση C-114/04: Επιτροπή των Ευρωπαϊκών Κοινοτήτων κατά Ομοσπονδιακής Δημοκρατίας της Γερμανίας (1)
   
   (Παράβαση κράτους μέλους - Άρθρο 28 ΕΚ - Μέτρα ισοδυνάμου αποτελέσματος - Ανάκληση αδείας κυκλοφορίας στην αγορά φυτοπροστατευτικού προϊόντος αναφοράς - Ανυπαρξία περιόδου μεταφοράς στο εσωτερικό δίκαιο υπέρ των παραλλήλων εισαγωγέων για την εκποίηση των αποθεμάτων τους)
   (2005/C 217/32)
   Γλώσσα διαδικασίας: η γερμανική
   Στην υπόθεση C-114/04, με αντικείμενο προσφυγή κατά παραβάσεως βάσει του άρθρου 226 ΕΚ, που άσκησε, στις 3 Μαρτίου 2004, η Επιτροπή των Ευρωπαϊκών Κοινοτήτων (εκπρόσωπος: B. Schima) κατά της Ομοσπονδιακής Δημοκρατίας της Γερμανίας (εκπρόσωποι: W.-D. Plessing και M. Lumma), το Δικαστήριο (πρώτο τμήμα), συγκείμενο από τους P. Jann, πρόεδρο τμήματος, N. Colneric, J. N. Cunha Rodrigues, M. Ilešič και E. Levits (εισηγητής), δικαστές, γενικός εισαγγελέας: P. Léger, γραμματέας: R. Grass, εξέδωσε στις 14 Ιουλίου 2005 απόφαση με το ακόλουθο διατακτικό:
   
               1.
            
            
               Η Ομοσπονδιακή Δημοκρατία της Γερμανίας, μη έχοντας χορηγήσει στους παράλληλους εισαγωγείς εύλογη προθεσμία για την εκποίηση των αποθεμάτων τους στην περίπτωση ανακλήσεως αδείας κυκλοφορίας στην αγορά αφορώσας φυτοπροστατευτικό προϊόν αναφοράς, παρέβη τις υποχρεώσεις που υπέχει από το άρθρο 28 ΕΚ.
            
         
               2.
            
            
               Καταδικάζει την Ομοσπονδιακή Δημοκρατία της Γερμανίας στα δικαστικά έξοδα.
            
         
      (1)  ΕΕ C 106 της 30.04.2004.